Korake ti znam

Korake ti znam on bosnialaisen Maya Sarin esittämä kappale, jolla hän edusti Bosnia ja Hertsegovinaa Eurovision laulukilpailussa 2012. Kappale valittiin sisäisesti maan edustuskappaleeksi ja esitettiin julkisesti ensimmäistä kertaa 15. maaliskuuta 2012. Kappale kilpaili Eurovision laulukilpailun toisessa semifinaalissa 24. toukokuuta ja pääsi finaaliin. 26. toukokuuta pidetyssä finaalissa kappale sijoittui 18:nneksi.

Sar on levyttänyt kappaleesta myös englanninkielisen version The Steps I Know ja italiankielisen version I Passi Che Fai.

Lähteet
https://eurovision.tv/participant/maya-sar

Vuoden 2012 euroviisuedustuskappaleet
Bosnia ja Hertsegovinan euroviisuedustuskappaleet